|  |  |
| --- | --- |
| http://192.168.0.151/images/DocFlow/Emblem.jpg | **ՀԱՅԱՍՏԱՆԻ ՀԱՆՐԱՊԵՏՈՒԹՅՈՒՆ ՍՅՈՒՆԻՔԻ ՄԱՐԶ ԿԱՊԱՆ  ՀԱՄԱՅՆՔԻ  ԱՎԱԳԱՆԻ** |
| **գիծ** | |

**ՈՐՈՇՈՒՄ N 115-Ա**

**05 ԴԵԿՏԵՄԲԵՐԻ 2019թ.**

**ՀԱՄԱՅՆՔԱՅԻՆ ՍԵՓԱԿԱՆՈՒԹՅՈՒՆ ՀԱՆԴԻՍԱՑՈՂ ԱՆՇԱՐԺ ԳՈՒՅՔԻ ՎԱՐՁԱԿԱԼՈՒԹՅԱՆ ԵՎ ՀՈՂԱՄԱՍԻ ԿԱՌՈՒՑԱՊԱՏՄԱՆ ԻՐԱՎՈՒՆՔԻ ՏՐԱՄԱԴՐՄԱՆ ՊԱՅՄԱՆԱԳՐԵՐԻՑ ԾԱԳԱԾ ՊԱՐՏԱՎՈՐՈՒԹՅՈՒՆՆԵՐԸ ՆԵՐԵԼՈՒ ՄԱՍԻՆ**

Ղեկավարվելով Տեղական ինքնակառավարման մասին Հայաստանի Հանրապետության օրենքի 18-րդ հոդվածի 1-ին մասի 42-րդ կետով, հիմք ընդունելով Հայաստանի Հանրապետության քաղաքացիական օրենսգրքի 431-րդ հոդվածը և հաշվի առնելով համայնքի ղեկավարի առաջարկությունը, ***համայնքի ավագանին որոշում է.***

1. «Կապանի մշակութային զարգացման կենտրոն» հասարակական կազմակերպության հետ Կապանի համայնքի ավագանու 2011 թվականի դեկտեմբերի 12-ի թիվ 127-Ա որոշման հիման վրա 2011 թվականի դեկտեմբերի 23-ին կնքված և նոտարական կարգով վավերացված անշարժ գույքի՝ տարածքի (Ռ. Մելիքյան փողոց 8 հասցեում գտնվող շենքի մանկապատանեկան ստեղծագործական կենտրոնից թիվ 3՝ 15.4 քմ, թիվ 4՝ 16.5քմ, թիվ 5՝ 30.8քմ, թիվ 6՝ 13.2քմ մակերեսով սենյակները ընդամենը՝ 75.9քմ մակերեսով) վարձակալության պայմանագրից ծագած և չկատարված պարտավորությունը (ընդհանուր՝ 443525 ՀՀ դրամ, որից մայր գումար՝ 327374 ՀՀ դրամ և տույժ` 116151 ՀՀ դրամ) ներել և այն համարել դադարած։

2. Անահիտ Ղազարյանի հետ Կապանի քաղաքային համայնքի ավագանու 2011 թվականի հուլիսի 29-ի թիվ 65-Ա որոշման հիման վրա 2011 թվականի հոկտեմբերի 7-ին կնքված և նոտարական կարգով վավերացված համայնքային սեփականություն հանդիսացող հողամասի (հասցեն՝ ք. Կապան, Ռ. Մելիքյան փողոց 8/4, մակերեսը՝ 152.5քմ) կառուցապատման իրավունքի տրամադրման պայմանագրից ծագած և չկատարված պարտավորությունը (ընդհանուր՝ 403393 ՀՀ դրամ, որից մայր գումար՝ 383663 դրամ և տույժ` 19730 դրամ) ներել և այն համարել դադարած։

**Կողմ( 8 )`**

**ԱՆՏՈՆՅԱՆ ԱՐԵՆ ԴԱՎԹՅԱՆ ՇԱՆԹ**

**ԱՍՐՅԱՆ ՎԱՉԵ ՀԱՐՈՒԹՅՈՒՆՅԱՆ ԿԱՄՈ**

**ԳՐԻԳՈՐՅԱՆ ՎԻԼԵՆ ՀԱՐՈՒԹՅՈՒՆՅԱՆ ՀԱՅԿ**

**ԴԱՎԹՅԱՆ ՆԱՐԵԿ ՄԱՐՏԻՐՈՍՅԱՆ ԿԱՐԵՆ**

**Դեմ ( 0 )**

**Ձեռնպահ ( 0 )**

**ՀԱՄԱՅՆՔԻ ՂԵԿԱՎԱՐ ԳԵՎՈՐԳ ՓԱՐՍՅԱՆ**

***2019թ. դեկտեմբերի 05***

***ք. Կապան***